“ПРИН” СИСТЕМА ЗА ПРАВНА ИНФОРМАЦИЯ НА 
МИНИСТЕРСКИЯ СЪВЕТ

Заповед N ФС-145 на МС от 25 октомври 2004 година
Виж: Протокол N 16.15. на МС от 22.04.2004 година
    Отменена от: Заповед N В-7 от 26.04.2005 година
------------------------------------------------------------------------

З А П О В Е Д
№ ФС-145
София, 25 октомври 2004 г.
На основание чл.40, ал.4 и 6 от Закона за администрацията, чл.8 ал.1 от Закона за обществените поръчки, във връзка с утвърдени проекти за изпълнение по Комуникационната стратегия за подготовка на членството на Република България в Европейския съюз, в изпълнение на т. 15 от Протокол № 16 от заседанието на Министерския съвет от 22 април 2004 г. за приемане на Работната програма за 2004 г. в изпълнение на Плана за действие 2002-2006 г. на Комуникационната стратегия за подготовка на членството на Република България в Европейския съюз
У П Ъ Л Н О М О Щ А В А М:
1. МИХАЕЛА МЛАДЕНОВА ДЕНЕВА - началник на Кабинета на заместник министър-председателя Пламен Панайотов, във връзка с администрирането на средствата в размер на 675 000 лв., по повод на утвърдения проект "Граждани на Европа" за изпълнение по Комуникационната стратегия за подготовка на членството на Република България в Европейския съюз:
1.1.	Да организира и провежда от името на Администрацията на Министерския съвет като възложител, считано от 1 октомври 2004 г., процедурите за възлагане на обществени поръчки по реда на Закона за обществените поръчки (ЗОП), Правилника за прилагане на Закона за обществените поръчки (ППЗОП) и Наредбата за възлагане на малки обществени поръчки (НВМОП), като:
- Взема решение за откриване на процедура за възлагане на обществена поръчка, с което се одобряват обявлението за обществена поръчка и документацията за участие в процедурата;
- назначава комисия за провеждането на процедура за обществена поръчка като определя нейния състав и резервни членове;
- прекратява процедура за възлагане на обществена поръчка с мотивирано решение, съгласно чл.39, ал.1 от ЗОП и чл. 24 ал.1 от НВМОП;
- обявява с мотивирано решение класирането на кандидатите и кандидата, определен за изпълнител;
- сключва писмен договор за обществена поръчка;
- обявява с решение кандидатите, които ще бъдат поканени да представят оферти в ограничена процедура, съгласно чл.79, ал.4;
- обявява с решение кандидатите, които ще бъдат поканени за участие в процедура на договаряне с обявление, съгласно чл.88 ал.4;
- предлага сключването на арбитражно споразумение във връзка с чл.121 ал.1 от ЗОП.
С настоящата заповед отменям заповед № В-9/21 юни 2004 г. на министър-председателя.
Заповедта да се връчи на длъжностните лица за сведение и изпълнение.

МИНИСТЪР-ПРЕДСЕДАТЕЛ: /п/ Симеон Сакскобургготски
Вярно,
ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ":
(Веселин Даков)